NOTVM sit omnibus quod cōtrouersia, quæ versabatur inter Yuonem Priorem de Nogento,  Hugonem Vicecomitem Castriduni super consuetudinibus burgi S. Sepulchri, qui in burgo eorum quasdam sibi consuetudines vendicabat, ad preces STEPHANI venerabilis Abbatis Cluniacensis,  præfati Vicecomitis postulationem, qui se ratum habituros, quod inde statueremus concesserunt, in præsentia nostra sic terminata est,  Actum Carnoti anno 1166. IN nomine sanctæ  indiuiduæ Trinitatis. Ego LVDOVICVS gratia Dei Francorum Rex. Inter cætera, quæ famosissimæ domui Cluniacensis Monasterij ab antecessoribus probatæ caritatis viris collata, esse dignoscuntur, in subiectione Cluniacens. domum Ambertæ ditioni nostræ subiectam, quæ quondam Abbatia fuit, dono illustrium virorum Bernardi  Theodeberti fratris sui redactam esse cognouimus, vt maioris religionis forma insigniretur. Familiaris autem frater noster Theobaldus Prior adiit Excellentiam nostram:  quia guerris in patria vndique surgentibus mali homines Ecclesias opprimere nitebantur,  earum bona dissipare, de confirmandis possessionibus Ambertæ nos humiliter exorauit. Quem sane cum propter reuerentiam religionis suæ, tum propter mutuæ familiaritatis debitum in petitione sua exaudire curauimus. Nouerint itaque vniuersi præsentes  futuri, quoniam domum  eleemosynam, quam vir magnus bonæ memoriæ Bernardus cum iam dicto fratre suo Theoberto Domui Cluniacensi fecit de Amberta,  de eiusdem Ecclesiæ possessionibus, sicut confirmatum est per Præceptum gloriosissimi Augusti Regis LVDOVICI nostri antecessoris, nosque eidem Ecclesiæ,  magnifico Abbati STEPHANO per manum domni Artaldi Prioris de Amberta, eandem eleemosynam cum omni ædificio,  cuncta familia, seruis scilicet,  ancillis, mancipiis vtriusque sexus,  ætatis, cum vineis, campis, pratis, siluis, cultiferis, viridariis, pascuis, aquis, aquarumque decursibus, molendinis, farinariis, exitibus,  regressibus, cultis  incultis, quæsistis  inquirendis, cum omni integritate mobili confirmantes,  immobili, concedimus, vt prædicta Ecclesia de Amberta omnes possessiones, quas nunc habet, aut in futuro, siue nostra libertate, siue quorumlibet largitione adquisitura est, in quibuscumque Pagis, vel Vicariis constiterint, sine cuiuslibet dominatione aut contradictione possideat perpetualiter,  vendicet. Præterea homines suos liberos, ac seruos suos, nemo sine ipsius permissione distringat. De siluis autem  de exartis, vbi partem habet, nullus nisi per......... accipiat. Ecclesias etiam suas, cum omnibus decimis suis, terrarumque appenditiis, quarum hæc sunt nomina, teneat  possideat. Prima ecclesia de Amberta, quæ in honore sancti Martini est consecrata,  Capella in honore sancti Nicetij. Ecclesia de Torciaco in honore sancti Hippolyti,  Capella in honore sancti Martini. Ecclesia de Mabiaco in honore sanctæ Mariæ. Ecclesia sancti Abundi Vetuli,  Capella in castro,  Ecclesia de Ronoston in honore sancti Petri. Ecclesia in honore sancti Andreæ. Ecclesia sancti Germani. Ecclesia in honore sancti Ferreoli,  Capella de Espinacia. Ecclesia de Viuent, in honore sancti Stephani. Ecclesia de Arzu in honore sancti Saluatoris. Ecclesia de Clagiaco in honore matris Christi,  Capella de Hospitali in honore sanctæ Mariæ Magdalenes. Ecclesia de Anda,  Capella de Bosco, in honore sancti Petri,  pars quædam Ecclesiæ in honore sanctæ Mariæ. In Christi vero nomine præcipimus  contestamur, vt numquam alicui nisi domno Abbati,  sancto Conuentui Ecclesiæ Cluniacensis aliquo modo subiiciatur, sed iuxta traditionem, quam nostris diebus tenere videtur, ei viuere liceat: ea scilicet ratione, vt Rectores prædicti Monasterij ipsas res teneant, possideant, ordinent, secundum dispositionem sui loci, in alimonia videlicet  stipendio, de necessitate Christi seruorum inibi Deo  Sanctis eius seruientium. Horum itaque nostra confirmatio, vt apud omnes ratissima habeatur, præsentem paginam sigilli nostri auctoritate muniti fecimus, subter inscripto nominis nostri charactere. Actum publice Parisiis, anno Incarn. Verbi M. C. L. XVI. regni vero nostri XXX. Philippi filij nostri II. Astantibus in Palatio nostro, quorum apposita sunt nomina  signa. S. Comitis Blesensis Theobaldi. S. Guidonis Buticularij. S. Matthæi Camerarij. S. Radulphi Constabularij. [Monogramme] Data per manum Hugonis Cancellarij,  Episcopi Suessionis, III. Nonas Nouembris. feria quinta.